PJWกอบโกยกำไรต่อปีหน้า
PJW แย้มสดใสต่อเนื่อง กลางปีหน้าสรุปบุกธุรกิจใหม่ผลิตบรรจุภัณฑ์ยา ยานยนต์น้ำมันเครื่องไม่หยุดโต ตั้งงบลงทุนรวม 556 ล้าน
7 ธ.ค. 2555

PJW แย้มสดใสต่อเนื่อง กลางปีหน้าสรุปบุกธุรกิจใหม่ผลิตบรรจุภัณฑ์ยา ยานยนต์น้ำมันเครื่องไม่หยุดโต ตั้งงบลงทุนรวม 556 ล้าน
นายวิวรรธน์ เหมมณฑารพ ประธานกรรมการบริหาร บริษัท ปัญจวัฒนาพลาสติก (PJW) เปิดเผยว่า ประมาณกลางปีหน้าบริษัทจะได้ข้อสรุปผลการศึกษาการลงทุนทำธุรกิจใหม่ คือบรรจุภัณฑ์ผลิตภัณฑ์ยาเพื่อรองรับการที่ประเทศไทยจะเป็นศูนย์การการรักษาและผลิตยาในอาเซียน 
งบลงทุนของบริษัทในช่วงปี 2555-2558 มีทั้งหมด 556 ล้านบาท โดยยังไม่รวมการลงทุนในธุรกิจใหม่ ซึ่งการใช้เงินส่วนใหญ่เน้นไปกับการซื้อเครื่องจักรและสร้างอาคารใหม่ในการขยายงานธุรกิจเดิม คาดว่าโรงงานที่ จ.ชลบุรี จะแล้วเสร็จและเดินเครื่องได้ไตรมาส 2 ปีหน้า แบ่งเป็นโรงงานผลิตชิ้นส่วนยานยนต์ 70% ที่เหลือเป็นบรรจุภัณฑ์ 
สำหรับอาคารใหม่ ที่ จ.สมุทรสาคร ผลิตบรรจุภัณฑ์น้ำมันเครื่องและบรรจุภัณฑ์นมจะแล้วเสร็จปลายไตรมาส 2 เช่นกัน ซึ่งเงินลงทุนทั้งหมดมาจากการระดมทุนเข้าจดทะเบียนในตลาดหลักทรัพย์ เอ็ม เอ ไอ เมื่อต้นปีทั้งหมด 200 ล้านบาท และเป็นการกู้จากธนาคารพาณิชย์อีก 366 ล้านบาท 
นายวิวรรธน์ กล่าวถึงแนวโน้มผลการดำเนินงานในปี 2556 ว่า บริษัทตั้งเป้ารายได้เติบโตเหมือนทุกปีที่ไม่ต่ำกว่า 2025% และอัตรากำไรขั้นต้นที่ 1920% เท่ากับปีนี้ ซึ่งส่วนใหญ่มาจากฐานลูกค้าในกลุ่มผลิตภัณฑ์บรรจุน้ำมันเครื่องและชิ้นส่วนยานยนต์ เนื่องจากเป็นไปตามอัตราการขยายตัวทางเศรษฐกิจ ทำให้คนมีกำลังซื้อและใช้รถหรือเติมน้ำมันเครื่องมากขึ้น คาดว่าครึ่งปีแรกยังได้รับอานิสงส์จากนโยบายรถคันแรกอยู่ อีกทั้งยังมีคำสั่งซื้อบรรจุภัณฑ์ด้านน้ำมันเครื่องจากจีนเพิ่มขึ้น
“จากที่หลายคนคิดว่า ยานยนต์ปีหน้าจะลดลงจากปีนี้ ซึ่งไม่เป็นความจริง เนื่องจากปีนี้ด้วยนโยบายของภาครัฐทำให้มีคำสั่งซื้อรถยนต์ในประเทศมากขึ้น ทำให้การผลิตเพื่อการส่งออกต้องลดลงเหลือ 40% แต่ปีหน้าการส่งออกจะกลับไปที่ 60% และการผลิตในประเทศจะกลับมาอยู่ที่ 40% เหมือนเดิม” นายวิวรรธน์ กล่าว 
ปัจจุบันสัดส่วนรายได้ของบริษัทมาจากบรรจุภัณฑ์น้ำมันเครื่อง 60% ชิ้นส่วนยานยนต์ 16-17% บรรจุภัณฑ์นม 15%